ལྷམ་གྱི་སྐོར་ནས་བཤད་ན།ཆོས་སྐྱོང་སྲུང་མ་སོགས་ཀྱི་ཞབས་ལ་མཐོང་རྒྱུ་མང་བའི་སག་ལྷམ་དང་།དེ་སྔ་རིམ་པ་བཞི་པ་ཡན་གྱི་དཔོན་གནས་ཡོད་པས་གྱོན་ཞིང་སྣ་རྩེ་མཐོ་ལ་གསེར་སྐུད་བཏང་བའི་ལྷམ་འཇའ་ཆེན།དགེ་འདུན་པས་མཆོད་པའི་ཤ་གཟུགས་མ་ཟེར་བ་སོགས་ཡོད་པ་དང་།ཡུལ་ལུང་མི་འདྲ་བར་ལྷམ་གྱི་བྱེ་བྲག་མི་གཅིག་པ་མང་བ་དཔེར་ན་ཀོ་བའི་ལྷམ་ལ་གོས་ཆེན་ཚོས་སྣས་འཇའ་བསྒྲིགས་པ་དང་།སྣ་མཐོ་བ།སྐུད་པ་ཚོས་སྣས་རྒྱན་བརྒྱབ་པ་བཅས་ཀྱི་ཀོང་ལྷམ་སྣ་ཙོག་ལྟ་བུ་རེད།དེས་མ་ཚད་དུས་དེང་སང་མིང་དོན་མཚུངས་པའི་རས་ལྷམ་དང་འགྱིག་ལྷམ་སྣ་ཚོགས་ཀྱང་བོད་མིའི་འཚོ་བའི་ཁྲོད་དུ་ཁྱབ་བཞིན་་ཡོད།ད་དུངབོད་ལྷམ་སྣ་འཁྱིལ་མ་དང་།སྦལ་ཁ།རྒྱལ་ལྷམ།ཕྱིང་འབོབ།ཐིག་འབོབ།ལྷམ་རྟ་ཟོམ་མ།ལྷམ་སྤུ་མ།ལྷམ་སྦུག་རིལ་སོགས་བརྗོད་ཀྱིས་མི་ལང་བ་ཞིག་ཡོད་ཅིང་།སྤྱིར་བོད་ལྷམ་ནི་གྱོན་ཆས་སྤྱིར་བཏང་ཞིག་མ་ཡིན་པར་ལོ་རྒྱུས་དང་།མི་རིགས།རིག་གནས་བཅས་ཀྱི་རྟགས་དམ་མངོན་གསལ་དོད་པའི་རྒྱན་གོས་རིག་གནས་ཤིག་རེད།